《原希命饮分韵得园字》
宋代·王绅

才庸困官职，志僻厌烦喧。今日适公暇，遂尔叩衡门。

之子喜我至，日夕罗盘飧。江鳞入初馔，檐花照清尊。

酒酣句益豪，情投语自温。顾此二三友，夙昔道义存。

及此成嘉会，欢乐难具论。明河横碧落，疏铎响城垣。

长啸灵籁发，皓月临东园。

作者简介：宋人。神宗元丰初内官。效王建作宫词百首。